Հիմա ձեր շուրջը նայեցէք եւ մտաբերեցէք մեր երկրի իշխանաւորներուն ու իշխանատենչերուն ելոյթները ընտրարշաւի օրերուն, անոնց դէմքերը փողոցային պաստառներու ու որմազդերու վրայ, անոնց ճառերը բեմահարթակներու վրայ, անոնց շռայլած խոստումները, ձեռքսեղմումները, երեխաները գգուելն ու համբուրելը... ու պիտի տեսնէք թէ այստեղ ալ նոյնն է, այստեղ ալ թատրոն է, թատերականացած քաղաքականութիւն է, եւ անշուշտ տարբեր չէր կրնար ըլլալ, քանի որ քաղաքականութեան հետեւող բոլոր դերակատարները միեւնոյն աղբիւրէն ջուր կը խմեն եւ ջուրին հետ ալ` գործընթացին սատարող վարպետութիւններ: